
30.
Par Ogres novada teritorijas plānojuma 1. redakcijas pilnveidošanu  

Ogres novada pašvaldības (turpmāk – Pašvaldība) dome 2025. gada 18. decembrī pieņēma lēmumu “Par Ogres novada teritorijas plānojuma un tematisko plānojumu nodošanu publiskajai apspriešanai un institūciju atzinumu saņemšanai” (Nr.14, prot. 21)[footnoteRef:1].  [1:  https://geolatvija.lv/geo/tapis#document_28888 ] 

[bookmark: _Hlk215578011]Ogres novada teritorijas plānojuma 1. redakcijas (turpmāk – Teritorijas plānojums) publiskā apspriešana norisinājās no 2026. gada 8. janvāra līdz 13. martam.
Publiskā apspriešana tika izziņota Teritorijas attīstības plānošanas informācijas platformā ĢeoLatvija (turpmāk – ĢeoLatvija) un Ogres novada pašvaldības mājas lapā[footnoteRef:2], kā arī Ogres novada pašvaldības informatīvā izdevuma “Savietis” 2026. gada 13. janvāra laidienā Nr.1 (044)[footnoteRef:3].  [2:  https://www.ogresnovads.lv/lv/jaunums/ogres-novada-teritorijas-planojuma-un-tematisko-planojumu-pirmo-redakciju-publiska-apspriesana]  [3:  https://www.ogresnovads.lv/lv/media/176285/download?attachment ] 

Ar Teritorijas plānojuma drukātiem materiāliem darba laikā varēja iepazīties pilsētu un pagastu pārvaldēs, kopā 18 novada vietās. Publiskās apspriešanas sanāksmes klātienē un attālināti (hibrīdrežīmā) tika rīkotas Ogrē, Ikšķilē, Ķegumā, Suntažos, Madlienā un Taurupē (kopējais dalībnieku skaits 294, tajā skaitā 192 klātienē un 102 tiešsaistes platformā Zoom). Rakstiskos priekšlikumus varēja iesniegt pa pastu vai Pašvaldības Centrālajā administrācijā un pagastu pārvaldēs, vai elektroniski parakstītus iesniegumus sūtīt uz elektronisko pastu ogredome@ogresnovads.lv, vai iesniegt portālā ĢeoLatvija. Kā arī Pašvaldības Centrālās administrācijas Attīstības un plānošanas nodaļas speciālisti nodrošināja iedzīvotāju konsultēšanu klātienē.
Ogres novada teritorijas plānojuma izstrādē piesaistītais ārpakalpojuma sniedzējs sabiedrība ar ierobežotu atbildību “Grupa93” ir apkopojis publiskās apspriešanas pārskatu, tostarp institūciju atzinumus par Teritorijas plānojuma 1. redakciju un juridisko un fizisko personu priekšlikumus, un 06.08.2026. iesniedzis Pašvaldībā, uz kā pamata, atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 80. punktam, ir sagatavots izstrādes vadītāja ziņojums par personu iesniegumiem un institūciju atzinumiem par Ogres novada teritorijas plānojuma 1. redakciju (turpmāk – Ziņojums) (pielikums).
Ziņojumā ir apkopoti juridisko un fizisko personu iesniegumi gan līdz Teritorijas plānojuma 1. redakcijai (līdz 01.12.2025. kopā par 187 teritorijām), gan iesniegumi, kas saņemti 1. redakcijas publiskās apspriešanas laikā (kopā par 270 teritorijām, t.sk. 134 iesniegumi ĢeoLatvijā), gan pēc apspriešanas termiņa iesniegumi no iedzīvotājiem, kas ikdienā vēršas Pašvaldībā ar jautājumiem, kas ir būtiski arī teritorijas plānojuma izstrādei (līdz 05.08.2026. par 36 teritorijām). 
Pavisam kopā līdz 05.08.2026. ir saņemti iesniegumi par vismaz 439 teritorijām vai zemes vienībām (iesniegumu ir vairāk, jo nereti norādītas vairākas teritorijas). Lielākā daļa iesniegumu – 77% ir par Ogres pilsētu, Ogresgala pagastu, Ikšķiles pilsētu un Tīnūžu pagastu, 4% vispārīgi par novadu un 19% par pārējām pilsētām un pagastiem. Par Ķeipenes un Lauberes pagastiem iesniegumu nav.
Pirms Teritorijas plānojuma 2. redakcijas nodošanas publiskajai apspriešanai uz iesniegumiem  pa pastu tiks izsūtītas vai ĢeoLatvijā publicētas rakstiskas atbildes vēstules par priekšlikumu ņemšanu vērā vai noraidīšanu, ietverot noraidīšanas pamatojumu, kā to paredz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 2.4. apakšpunkts. 
Pamatojoties uz saņemtajiem iesniegumiem, ir nepieciešams pilnveidot teritorijas plānojumu.
Atzinumi par Teritorijas plānojumu ir saņemti no 24 institūcijām, t.sk. 19 ar iebildumiem un precizējumiem un pieci pozitīvi atzinumi. Institūcijas, kas ir sniegušas nosacījumus teritorijas plānojuma izstrādei, nav visas sniegušas atzinumus (Aizkraukles novada pašvaldība, SIA Bite Latvija, AS Conexus Baltic Grid, SIA Latvijas Mobilais Telefons, AS Latvenergo, Valsts ugunsdzēsības un glābšanas dienests, Ogres novada pašvaldības aģentūras un kapitālsabiedrības), tomēr šīs institūcijas tiek iesaistītas teritorijas plānojuma izstrādē darba grupās, sarakstē utt. Pamatojoties uz institūciju atzinumiem, ir nepieciešams pilnveidot teritorijas plānojumu.
Pamatojoties uz Pašvaldību likuma 4. panta pirmās daļas 15. punktu, Teritorijas attīstības plānošanas likuma 12. panta pirmo daļu un 23. panta pirmo, otro un trešo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.2. punktu,

[bookmark: _GoBack]balsojot: ar 14 balsīm "Par" (Andris Krauja, Artūrs Mangulis, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Matīss Mežaks, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – 1 (Dace Kļaviņa), "Atturas" – 4 (Kārlis Avotiņš, Mariss Martinsons, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Nodot Ogres novada teritorijas plānojuma 1. redakciju (turpmāk – Teritorijas plānojums) pilnveidošanai atbilstoši publiskās apspriešanas rezultātiem (pielikums).
2. Uzdot Ogres novada pašvaldības (turpmāk  - Pašvaldība) Centrālās administrācijas Attīstības un plānošanas nodaļas telpiskajam plānotājam:
2.1. piecu darbdienu laikā pēc šī lēmuma pieņemšanas ievietot lēmumu Teritorijas attīstības plānošanas informācijas sistēmā (TAPIS);
2.2. piecu darbdienu laikā pēc šī lēmuma pieņemšanas nodrošināt lēmuma un informācijas par Teritorijas plānojuma pilnveidošanu publicēšanu Pašvaldības oficiālajā tīmekļvietnē un TAPIS;
2.3. nodrošināt 2.2. apakšpunktā minētās informācijas publicēšanu nākošajā Pašvaldības informatīvā izdevuma “Savietis” numurā.  
3. Kontroli par lēmuma izpildi uzdot Ogres novada pašvaldības izpilddirektoram.
[bookmark: _Hlk150776753]

(Sēdes vadītāja,
domes priekšsēdētāja A. Kraujas paraksts)

